En julesang om julesang
Mel.: Juletræet med sin pynt

Ude i den store skov
fjernt fra både land og lov 
høres fra et lille hus 
gennem vindens stille sus
uden overdådig klang
strofer af en julesang.

Denne skik med julesang
brugtes allerførste gang,
dengang hyrder fik besked,
om at skynde sig af sted
hjem til deres lille by,
for at se Marias ny.

Englesang er hel speciel,
og jeg tror alligevel
ej, vi når på de niveauer
- det gør heller ikke spor,
om vi skulle gå i stå –
viljen ser Vorherre på!

			Jens Frydendal, 24. december 1985